GRAD DRNIŠ, Trg kralja Tomislava 1, 22320 Drniš, OIB: 38309740312, kojeg zastupa gradonačelnik Tomislav Dželalija (u daljnjem tekstu: Naručitelj), s jedne strane
i
________________________________________, kojeg zastupa ________________ (u daljnjem tekstu: Isporučitelj), s druge strane, sklapaju sljedeći

UGOVOR O NABAVI I MONTAŽI POKAZIVAČA BRZINE I BROJILA PROMETA 
SA SOLARNIM NAPAJANJEM, JN 18/26

Članak 1. – Predmet ugovora
Predmet ugovora je nabava, isporuka, montaža, spajanje, ispitivanje i puštanje u rad pokazivača brzine i brojila prometa sa solarnim napajanjem radi povećanja sigurnosti pješaka na županijskoj cesti ŽC6296 na području Grada Drniša, sukladno uvjetima iz Poziva na dostavu ponuda JN 18/26 (KLASA: 406-03/26-01/10, URBROJ: 2182-6-01/1-26-05), Ponudi Isporučitelja i Troškovniku koji čine sastavni dio ovog Ugovora.
Predmet ugovora obuhvaća svu opremu, materijal, transport, montažu, povezivanje, ispitivanje funkcionalnosti te puštanje sustava u rad.
Isporučitelj se obvezuje predmet ugovora izvršiti u skladu s važećim propisima, pravilima struke, prometnim elaboratom i tehničkim specifikacijama iz dokumentacije o nabavi, te sukladno Prometnom elaboratu „Prometna oprema na obilježenom pješačkom prijelazu na županijskoj cesti ŽC6296 u Ulici Kralja Zvonimira i Vukovarska u Drnišu“ izrađenom od strane REVIZOR CESTOVNE SIGURNOSTI d.o.o., TD 53/2024.

Članak 2. – Vrijednost ugovora
Ukupna ugovorena vrijednost iznosi:
Iznos bez PDV-a .................... _________ EUR
PDV 25 % .............................. _________ EUR
Ukupno s PDV-om ................. __________ EUR
(slovima: ________________________________________).
U cijenu su uključeni svi troškovi potrebni za potpuno izvršenje ugovora.
Ugovorne strane su suglasne da su jedinične cijene i ukupna cijena fiksne i nepromjenjive za cijelo vrijeme trajanja ugovora.

Članak 3. – Rok izvršenja
Isporučitelj se obvezuje započeti izvršenje ugovora odmah po njegovu potpisu.
Ugovor se sklapa u roku od 8 (osam) dana od dana objave Odluke o odabiru na mrežnim stranicama Naručitelja www.drnis.hr .
Rok izvršenja predmeta nabave je 30 dana od dana potpisa ugovora.  
Ovaj Ugovor stupa na snagu danom potpisa obiju ugovornih strana i vrijedi do izvršenja svih ugovornih obveza.

Članak 4. – Primopredaja
Po završetku radova i puštanju sustava u rad ugovorne strane sastavit će zapisnik o primopredaji.
Potpisani zapisnik o primopredaji predstavlja osnovu za izdavanje računa.

Članak 5. – Način obračuna i plaćanja
Plaćanje se vrši na temelju uredno ispostavljenog e-računa nakon uredno izvršene primopredaje.
Naručitelj će račun platiti u roku od 30 dana od dana zaprimanja urednog e-računa.
Predujam nije dopušten.

Članak 6. – Jamstvo i kvaliteta
Isporučitelj jamči da će ugrađena oprema biti nova, nekorištena i sukladna tehničkim specifikacijama iz ponude.
Za svu ugrađenu opremu Isporučitelj je dužan dostaviti jamstvene listove proizvođača i pripadajuću tehničku dokumentaciju.
Jamstveni rok za isporučenu i ugrađenu opremu iznosi 24 (dvadesetčetiri) mjeseca od dana uredne primopredaje.
U slučaju pojave nedostataka tijekom jamstvenog roka, Isporučitelj se obvezuje o svom trošku otkloniti sve utvrđene nedostatke u roku koji odredi Naručitelj, a koji ne može biti duži od 15 dana od dana zaprimanja pisanog zahtjeva Naručitelja.

Članak 7. – Jamstvo za uredno ispunjenje ugovora
Isporučitelj je obvezan u roku od deset (10) dana od dana potpisivanja ovog Ugovora dostaviti Naručitelju jamstvo za uredno ispunjenje ugovora u visini koja pokriva 10 % (deset posto) ugovorene vrijednosti bez PDV-a.
Jamstvo se dostavlja u obliku bjanko zadužnice potvrđene kod javnog bilježnika i popunjene sukladno Pravilniku o obliku i sadržaju bjanko zadužnice (NN 115/12, 82/17 i 154/22).
Umjesto bjanko zadužnice Isporučitelj može uplatiti novčani polog u istom iznosu na račun Grada Drniša:
IBAN: HR6723900011809500006
Poziv na broj: HR68 7242 – OIB ili VAT uplatitelja
SWIFT (BIC): HPBZHR2X
Svrha plaćanja: Jamstvo za uredno ispunjenje ugovora.
U slučaju sklapanja ugovora sa zajednicom gospodarskih subjekata jamstvo mora glasiti na sve članove zajednice gospodarskih subjekata.
Neiskorišteno jamstvo za uredno ispunjenje ugovora vratit će se Isporučitelju nakon izvršenja svih ugovornih obveza.

Članak 8. – Jamstvo za otklanjanje nedostataka u jamstvenom roku
Isporučitelj je obvezan u roku od deset (10) dana od dana uredno izvršene primopredaje dostaviti Naručitelju jamstvo za otklanjanje nedostataka u jamstvenom roku u visini koja pokriva 10 % (deset posto) ugovorene vrijednosti bez PDV-a.
Jamstvo se dostavlja u obliku bjanko zadužnice potvrđene kod javnog bilježnika i popunjene sukladno Pravilniku o obliku i sadržaju bjanko zadužnice (NN 115/12, 82/17 i 154/22).
Umjesto bjanko zadužnice Isporučitelj može uplatiti novčani polog u istom iznosu na račun Grada Drniša:
IBAN: HR6723900011809500006
Poziv na broj: HR68 7242 – OIB ili VAT uplatitelja
SWIFT (BIC): HPBZHR2X
Svrha plaćanja: Jamstvo za otklanjanje nedostataka u jamstvenom roku.
U slučaju sklapanja ugovora sa zajednicom gospodarskih subjekata jamstvo mora glasiti na sve članove zajednice gospodarskih subjekata.
Ako Isporučitelj u propisanom roku ne dostavi jamstvo za otklanjanje nedostataka u jamstvenom roku, Naručitelj ima pravo naplatiti jamstvo za uredno ispunjenje ugovora.
Ako jamstvo za otklanjanje nedostataka u jamstvenom roku ne bude iskorišteno, Naručitelj će ga vratiti Isporučitelju u roku od 10 (deset) dana od isteka jamstvenog roka od 24 (dvadesetčetiri) mjeseca.

Članak 9. – Rješavanje sporova
Sve eventualne sporove ugovorne strane nastojat će riješiti sporazumno.
U slučaju nemogućnosti sporazumnog rješenja spora, za rješavanje je nadležan stvarno nadležni sud u Šibeniku.

Članak 10. – Završne odredbe
Sve izmjene i dopune ovog Ugovora valjane su samo ako su sastavljene u pisanom obliku i potpisane od obje ugovorne strane.
Ovaj ugovor sastavljen je u četiri (4) istovjetna primjerka od kojih svaka ugovorna strana zadržava po dva (2) primjerka.
U znak prihvaćanja ugovorne strane ga potpisuju putem svojih ovlaštenih predstavnika.

